Kultuuriministeerium 10.04.2025 nr 1-5/16
Suur-Karja 23
15076 Tallinn

Taotlus avarii remonttööde täiendavaks vajaduseks

Kultuuriministeeriumi remondifondist on SA HLM-le 2025. aasta avarii remonttöödeks eraldatud 30.000 eurot Haapsalu linnusemüüride konserveerimistöödeks.

Toetusega planeeris asutus likvideerida linnuse läänepoolsel lõigul asuva Kodaniketorni siseseina varingud. Olukorra ohtlikust rõhutab asjaolu, et 2024. aastal piirati torni sisekülg ehitusaiaga varinguohu tõttu. Vaadeldav ala jääb linnuse lastepargi ning müüriäärse käigutee äärde ning kujutab otsest ohtu külastajatele.

Kodaniketorni avarii-konserveerimiseks võetud kaks hinnapakkumist andsid tööde maksumuseks 52.000 eurot (ilma KM) ehk toetusest 22.000 eurot rohkem (vt pakkumused manuses).
Tegemist on vaid kahe muinsuskaitse tegevusluba omava ehitusfirmaga, kes tegutsevad Haapsalus ja Lääne maakonnas. Meie probleemi süvendab asjaolu, et üks pakkumuse teinud firmadest kavandab tegevuse lõpetamist 2025. aastal (omanik ei soovi vanuse tõttu tegevust jätkata).

Lisame, et algselt taotles sihtasutus 2025. aastaks ministeeriumi remondifondist linnusemüüride konserveerimiseks 60.000 eurot. Mõistsime summa vähendamisel ministeeriumi eelarve pingelisust ning eeldasime, et ka 30.000 euroga suudame avariitööd Kodaniketorni osas tervikuna likvideerida.
Kinnitame, et kindlasti ei jää linnusemüüride konserverimiseks eraldatud summa 30.000 eurot kasutamata. Kui täiendavaid võimalusi ei teki, teeme töid Kodanike torni varingute peatamiseks eraldatud summa ulatuses ja loodame, et saame töid edaspidi jätkata.

Avariikonserveerimise läbiviimise aeg on kavandatud ajavahemikule juuli – september 2025.
Järgmiseks, 2026. aastaks oleme kavandanud avariiremondid pealinnuse terrassi läbijooksude likvideerimiseks, mille edasilükkamine ainult halvendab olukorda.

Palume ministeeriumil kaaluda võimalusi lisaraha eraldamiseks Haapsalu linnuse Kodanike torni avarii-konserveerimiseks summas 22.000 eurot.

Lugupidamisega

/allkirjastatud digitaalselt/

Anton Pärn

juhatuse liige